Starfsandi lækna á Landspítala og viðhorf til stjórnunar stofnunarinnar Lokaverkefni mitt í MSc-námi í stjórnun heil-brigðisþjónustu við háskólann á Bifröst fyrr í haust sneri að starfsanda lækna á Landspítala og viðhorfum þeirra til stjórnunar stofnunarinnar . Eins og kunnugt er var Landspítali – háskóla-sjúkrahús stofnaður árið 2000 við samruna Ríkisspítala og Borgarspítala . Við stofnunina urðu til 14 ný klínísk svið við spítalann og nýtt stjórnunarlag sviðsstjóra lækninga og hjúkrunar við hvert svið leit dagsins ljós . Fljótlega tók að bera á óánægju lækna vegna vinnu og vinnuumhverfis og fylgdu í kjölfarið ýmsar kvartanir til landlæknis á árunum 2000 - 2002 . Til að kanna grunn þessara kvartana réðust Læknaráð Landspítalans og Vinnueftirlit ríkisins í að gera sameiginlega rannsókn á þessum þáttum í starfi lækna með ítarlegum spurningalista . 345 læknar svöruðu listanum ( 59% ) . Ný lög um heilbrigðisþjónustu litu dagsins ljós árið 2007 , ( nr. 40 / 2007 ) . Enn á ný voru gerðar breytingar á stjórnkerfi Landspítala – háskólasjúkrahúss og reyndar var nafni stofnunarinnar breytt til fyrra horfs í gamla nafnið , Landspítali . Stjórnarnefnd var lögð niður og nýr forstjóri ráðinn til starfa 1. september 2008 . Skipurit var verulega einfaldað 1. maí 2009 og klínískum sviðum spítalans fækkað úr 14 í 6 . Þá voru störf sviðsstjóra lögð niður og einn framkvæmdastjóri ráðinn til að stýra hverju sviði . Á liðnu vori hafði ég hug á að kanna hvort starfsandi lækna Landspítala og viðhorf þeirra til stjórnunar stofnunarinnar hefðu breyst á undanförnum sex árum . Á tímabilinu 19. maí til 11. júní 2009 lagði ég því 25 spurningar með rafrænum hætti fyrir alla lækna lyflækninga - og skurðlækningasviðs Landspítala . Fimm spurninganna sneru að bakgrunni læknanna en 20 að vinnuanda og starfsumhverfi . Þar af voru 17 endurnýttar óbreyttar frá spurningalista Læknaráðs Landspítala og Vinnueftirlits ríkisins árið 2003 , en þrjár nýjar er sneru að frammistöðu og skipulagsbreytingum voru settar inn . Svarúrtak var 329 læknar , 164 þeirra svöruðu , eða 49,8% . Hvað stjórnun varðar töldu fleiri læknar nú en árið 2003 að næsti yfirmaður mæti það við þá ef þeir næðu árangri í starfi ( 57% v.s. 47% ) . Fleiri læknar voru nú ánægðir með stjórn spítalans en 2003 þótt hlutfall þeirra sé lágt ( 23% v.s. 13% 2003 ) . Þá töldu 65% lækna nýliðnar skipulagsbreytingar sem meðal annars fólust í fækkun sviða vera til bóta . Á þessum síðustu og verstu tímum var það og athyglisvert að líkt og árið 2003 töldu ríflega 90% lækna unnt að bæta og / eða auka vinnuframlag sitt með betra skipulagi . Líkt og árið 2003 töldu um 80% lækna þátttöku læknaráðs í stjórnun Landspítala vera litla og sama hlutfall áleit að hún ætti að vera mikil , sjá mynd 1 . Mynd 1 . Samanburður á mati lækna á núverandi áhrifum læknaráðs á stjórnun Landspítala og því hvert þeir telja að hlutverk ráðsins eigi að vera . Hvað vinnustaðinn sjálfan varðar þá töldu ívið fleiri læknar starfsandann nú góðan en árið 2003 , ( 78% v.s. 72% ) og mun færri töldu nú mismunað eftir kyni ( 40% v.s. 90% ) . Þrátt fyrir að ýmsar vísbendingar um betri starfsanda megi finna í þeim niðurstöðum sem þegar hafa verið raktar , hefur þeim læknum fækkað sem telja sig búa við mikið starfsöryggi ( 64% v.s. 70% ) . Þá hafa fleiri læknar nú hugleitt mikið eða ákveðið að hætta vinnu en 2003 ( 22% v.s. 11% ) . Algengast er þetta viðhorf meðal sérfræðilækna , þeirra lækna er bera hitann og þungann af kjarnastarfsemi spítalans , lækningum , en 25% þeirra fylla þennan hóp . Að lokum læt ég hér fylgja með mat lækna á heildarframmistöðu spítalans . Eins og fram kemur er nokkur munur á afstöðu manna eftir því hvaða starfshópi þeir tilheyra , mynd 2 . Mynd 2 . Heildarframmistaða Landspítala að mati lækna eftir starfshópum . Það væri mér sönn ánægja að senda áhuga-sömum ritgerðina á rafrænu formi .